ASIAN โบรกมองกำไรปี 65-67 โตเฉลี่ย 16% ยอดขายอาหารสัตว์เลี้ยง-อาหารแช่แข็งโตเด่น
ASIAN โบรกมองกำไรปี 65-67 โตเฉลี่ย 16% ยอดขายอาหารสัตว์เลี้ยง-อาหารแช่แข็งโตเด่น แนะซื้อเป้า 21.60 บาท
ASIAN โบรกมองกำไรปี 65-67 โตเฉลี่ย 16% ยอดขายอาหารสัตว์เลี้ยง-อาหารแช่แข็งโตเด่น แนะซื้อเป้า 21.60 บาท
18 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (7 ก.ค.65) ว่า บริษัท เอเชี่ยนซี คอร์ปอเรชั่น จำกัด (มหาชน)  หรือ ASIAN ราคาเป้าหมาย 21.60 บาท ผู้ประกอบการด้านอาหาร ที่เปลี่ยนโครงสร้างธุรกิจสำเร็จ มาเน้นกลุ่มอุตสาหกรรม High growth และ Margin สูง คือรับจ้างผลิต (OEM) อาหารสัตว์เลี้ยง และกลุ่มสินค้ามูลค่าเพิ่ม (VAP) (กุ้ง/ปลาหมึกชุบแป้งทอด)
โดยมองกำไรปี 2565-2567 โตด้วย CAGR 16% จากยอดขายอาหารสัตว์เลี้ยง และอาหารแช่เยือกแข็งที่เติบโตขึ้น ซึ่งทำให้สัดส่วนรายได้ (Product Mix) ดีขึ้นด้วยโดยในระยะสั้นมีการขยายกำลังการผลิตอาหารสัตว์เลี้ยงอีก 14% เป็น 48,000 ตัน/ปี เริ่มใช้ ไตรมาส 3/2565 และกำลังวางแผนขยายกำลังการผลิตเพิ่มเติมตามความต้องการของลูกค้า ส่วนอาหารแช่เยือกแข็งยังสามารถเพิ่มกะการทำงานได้เพื่อตอบรับกระแสตอบรับที่ดีจากลูกค้า
ด้าน Valuation มองราคาหุ้นยังเป็นจุดซื้อสะสม โดยมี PER22F เพียง 12 เท่า และ อัตราเงินปันผลตอบแทน (Dividend Yield)  อยู่ที่ 4-5% โดยเป็นเป็นหุ้นรับประโยชน์บาทอ่อนค่า (ส่งออก 75%) เป็นบริษัทที่ปรับโครงสร้างธุรกิจสำเร็จมากลุ่มที่เติบโตสูง และเข้ากับ Theme Pet Humanization และ Aging society